Vyökiiltoyökkönen

Vyökiiltoyökkönen (Protodeltote pygarga) on pieni keskikesän yöperhonen.

 Koko ja ulkonäkö 
Vyökiiltoyökkönen on pienikokoinen yökköslaji, jonka siipiväli on vain 23–26 mm. Etusiipien pohjaväri on tummanharmaa tai harmaanruskea ja niiden kuviot ovat väriltään tummia, valkeita tai vaaleanharmaita. Valkoreunainen munuaistäplä erottuu hyvin. Erityisenä tuntomerkkinä etusiiven takareunassa on laaja vaalea alue lähellä siiven kärkeä. Lepäävä perhonen pitää siipiään kattolaskuisesti ruumiin sivuilla jolloin perhosen selkäpuolelle, siiven kärkeen muodostuu laaja valkoinen täplä. Takasiivet ovat harmaat.http://www.nhm.uio.no/fagene/zoologi/insekter/norlep/noctuidae/pygarga.htmlhttp://www.ukmoths.org.uk/show.php?id=1044http://www2.nrm.se/en/svenska_fjarilar/p/protodeltote_pygarga.html

 Levinneisyys ja lentoaika 
Lajia tavataan Euroopasta Itä-Aasiaan ulottuvalla vyöhykkeellähttp://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/acontiinae/protodeltote/index.html . Suomessa laji on yleinen maan etelä- ja keskiosissa. Aikuiset perhoset lentävät kesä-heinäkuussa ja ainakin suotuisina vuosina lajilla saattaa olla elo-syyskuussa toinen, vähälukuisempi sukupolvi.http://wibe.ath.cx/hyonteiset/index.php?option=com_content&view=article&id=17508

 Elinympäristö ja elintavat 
Vyökiiltoyökkönen elää lehtimetsissä ja pensaikoissa, joissa on ruohovartista kasvillisuutta. Se on yöaktiivinen laji, joka lentää myös valolle. Talvehtii maaperässä kotelona.

 Ravintokasvi 
Toukka elää erilaisilla heinälajeilla (Poaceae), erityisesti siniheinällä (Molinia caerulea). Ravintokasviksi mainitaan myös vadelma (Rubus idaeus).

 Lähteet 

Luokka:Yökköset